
Európsky parlament,
–	so zreteľom na návrh rozhodnutia Rady (12975/2014),
–	so zreteľom na návrh Protokolu o pristúpení k Rámcovej dohode o komplexnom partnerstve a spolupráci medzi Európskym spoločenstvom a jeho členskými štátmi na jednej strane a Indonézskou republikou na strane druhej na účely zohľadnenia pristúpenia Chorvátskej republiky k Európskej únii[footnoteRef:1], [1:  	Ú. v. EÚ L 218, 5.9.2023, s. 3. ] 

–	so zreteľom na žiadosť o udelenie súhlasu, ktorú Rada predložila v súlade s článkami 207 a 209 a článkom 218 ods. 6 druhým pododsekom písm. a) Zmluvy o fungovaní Európskej únie (C9‑0314/2023),
–	so zreteľom na článok 105 ods. 1 a 4 a článok 114 ods. 7 rokovacieho poriadku,
–	so zreteľom na odporúčanie Výboru pre zahraničné veci (A9-0428/2023),
1.	udeľuje súhlas s uzatvorením protokolu;
2.	poveruje svoju predsedníčku, aby postúpila túto pozíciu Rade, Komisii a vládam a parlamentom členských štátov a Indonézskej republiky.

